CELEX: 32009D0358
Language: lv
Date: 2009-04-29 00:00:00
Title: 2009/358/EK: Komisijas Lēmums ( 2009. gada 29. aprīlis ) par informācijas harmonizāciju un regulāru sniegšanu, kā arī anketām atbilstīgi 22. panta 1. punkta a) apakšpunktam un 18. pantam Eiropas Parlamenta un Padomes Direktīvā 2006/21/EK par ieguves rūpniecības atkritumu apsaimniekošanu (izziņots ar dokumenta numuru C(2009) 3011)

1.5.2009   
            
            
               LV
            
            
               Eiropas Savienības Oficiālais Vēstnesis
            
            
               L 110/39
            
         
      KOMISIJAS LĒMUMS
   
   (2009. gada 29. aprīlis)
   par informācijas harmonizāciju un regulāru sniegšanu, kā arī anketām atbilstīgi 22. panta 1. punkta a) apakšpunktam un 18. pantam Eiropas Parlamenta un Padomes Direktīvā 2006/21/EK par ieguves rūpniecības atkritumu apsaimniekošanu
   (izziņots ar dokumenta numuru C(2009) 3011)
   (2009/358/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 15. marta Direktīvu 2006/21/EK par ieguves rūpniecības atkritumu apsaimniekošanu un par grozījumiem Direktīvā 2004/35/EK (1) un jo īpaši tās 22. panta 1. punkta a) apakšpunktu un 18. pantu,
   tā kā:
   
               (1)
            
            
               Šā lēmuma mērķis ir noteikt minimālās prasības, lai panāktu, ka Direktīvas 2006/21/EK 7. panta 5. punktā, 11. panta 3. punktā un 12. panta 6. punktā minētā informācija tiek harmonizēti, laikus un atbilstīgi apkopota un pēc pieprasījuma nosūtīta, kā arī izveidot pamatu direktīvas 18. panta 1. punktā minētajai anketai.
            
         
               (2)
            
            
               Prasībai ik gadus iesniegt Direktīvas 2006/21/EK 7. panta 5. punktā, 11. panta 3. punktā un 12. panta 6. punktā minēto informāciju jāattiecas uz laikposmu no 1. maija līdz nākamā gada 30. aprīlim.
            
         
               (3)
            
            
               Direktīvas 2006/21/EK 18. panta 1. punktā minētajam ziņojumam pirmajā iesniegšanas reizē jāattiecas uz laikposmu no 2008. gada 1. maija līdz 2011. gada 30. aprīlim, un tas jāiesniedz Komisijai ne vēlāk kā 2012. gada 1. februārī.
            
         
               (4)
            
            
               Lai samazinātu administratīvo slogu, ko rada šā lēmuma īstenošana, nepieciešamās informācijas sarakstā jāietver tikai nepieciešamie dati, kas var pilnveidot direktīvas īstenošanu. Tāpat ikgadējai informācijas sniegšanai par notikumiem, kas minēti Direktīvas 2006/21/EK 11. panta 3. punktā un 12. panta 6. punktā, jāattiecas tikai uz dalībvalstīm, kurās attiecīgajā laikposmā šādi notikumi ir bijuši.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi ar Direktīvas 2006/21/EK 23. panta 2. punktu izveidotā komiteja,
            
         IR PIEŅĒMUSI ŠO LĒMUMU.
   1. pants
   Informācija, ko iekļauj saskaņā ar Direktīvas 2006/21/EK 7. pantu izsniegtajās atļaujās un ko pēc pieprasījuma statistikas nolūkā iesniedz Kopienas statistikas iestādēm, ir izklāstīta I pielikumā.
   2. pants
   Ja dalībvalstī bijis viens vai vairāki notikumi, kas minēti Direktīvas 2006/21/EK 11. panta 3. punktā un 12. panta 6. punktā, attiecīgā dalībvalsts reizi gadā par katru notikumu Komisijai nosūta II pielikumā precizēto informāciju. Informācija attiecas uz laikposmu no 1. maija līdz nākamā gada 30. aprīlim, un to nosūta Komisijai ne vēlāk kā attiecīgā gada 1. jūlijā.
   3. pants
   Ziņojumiem par direktīvas īstenošanu, kas minēti Direktīvas 2006/21/EK 18. panta 1. punktā, dalībvalstis izmanto III pielikumā pievienoto anketu.
   4. pants
   Šis lēmums ir adresēts dalībvalstīm.
   
      Briselē, 2009. gada 29. aprīlī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 102, 11.4.2006., 15. lpp.
   
      I PIELIKUMS
      
         Informācija, ko iekļauj saskaņā ar Direktīvu 2006/21/EK izdotajās atļaujās
      
      
                  1.
               
               
                  Objekta nosaukums un adrese, kompetentā atļaujas izdevējiestāde un kompetentā inspekcijas iestāde.
               
            
                  2.
               
               
                  Svarīgākās ziņas par atļauju, tostarp izdošanas datums, derīguma termiņš, atkritumu apsaimniekošanas objekta kategorija atbilstoši direktīvas 9. pantam, objekta darbības posma raksturojums (ekspluatācijā, slēgšanas stadija vai objekts pēc slēgšanas).
               
            
                  3.
               
               
                  Attiecīgā gadījumā informācija par atkritumu veidiem, īss objektu, kā arī monitoringa un kontroles procedūru apraksts.
               
            
   
      II PIELIKUMS
      
         Komisijai sniedzamā informācija par notikumiem, kas minēti Direktīvas 2006/21/EK 11. panta 3. punktā un 12. panta 6. punktā, atbilstīgi direktīvas 18. panta 2. punktam
      
      Par katru notikumu apkopo un iesniedz šādas ziņas.
      
                  1.
               
               
                  Objekta nosaukums un adrese, kompetentā atļaujas izdevējiestāde un kompetentā inspekcijas iestāde.
               
            
                  2.
               
               
                  Svarīgākās ziņas par atļauju, tostarp izdošanas datums, derīguma termiņš, atkritumu apsaimniekošanas objekta kategorija atbilstoši direktīvas 9. pantam, atkritumu veids, īss objektu, kā arī monitoringa un kontroles procedūru apraksts; objekta darbības posma raksturojums (ekspluatācijā, slēgšanas stadija vai objekts pēc slēgšanas).
               
            
                  3.
               
               
                  Notikuma apraksts, tostarp:
                  
                              a)
                           
                           
                              negadījuma raksturojums; kā notikums konstatēts; tā norises vieta un laiks;
                           
                        
                              b)
                           
                           
                              kad un kādu informāciju operators nosūtījis kompetentajām iestādēm, kāda informācija sniegta sabiedrībai un attiecīgā gadījumā, ja notikumam var būt pārrobežu ietekme, kāda informācija sniegta citām potenciāli iesaistītajām dalībvalstīm;
                           
                        
                              c)
                           
                           
                              izvērtējums par iespējamo ietekmi uz vidi un sabiedrības veselību, kā arī uz atkritumu apsaimniekošanas objekta stabilitāti;
                           
                        
                              d)
                           
                           
                              iespējamo notikuma cēloņu analīze.
                           
                        
            
                  4.
               
               
                  Kādi korektīvie pasākumi veikti, lai novērstu negadījuma sekas, jo īpaši:
                  
                              a)
                           
                           
                              attiecīgā gadījumā – raksturot, kā īstenots ārkārtēju situāciju plāns;
                           
                        
                              b)
                           
                           
                              kompetento iestāžu sniegtās instrukcijas;
                           
                        
                              c)
                           
                           
                              citi pasākumi.
                           
                        
            
                  5.
               
               
                  Pasākumi, kas veikti, lai novērstu līdzīgus notikumus turpmāk, jo īpaši:
                  
                              a)
                           
                           
                              atļaujās iekļauti jauni nosacījumi;
                           
                        
                              b)
                           
                           
                              monitoringa un kontroles sistēmu korekcija;
                           
                        
                              c)
                           
                           
                              informēšanas pilnveide;
                           
                        
                              d)
                           
                           
                              citi pasākumi.
                           
                        
            
                  6.
               
               
                  Papildu informācija, kas var noderēt citām dalībvalstīm un Komisijai, īstenojot direktīvu.
               
            
   
      III PIELIKUMS
      
         
            “Anketa dalībvalstu ziņojumiem par Direktīvas 2006/21/EK īstenošanu
            A DAĻA.   JAUTĀJUMI, UZ KO ATBILDES SNIEDZ VIENREIZ, PIRMAJĀ PĀRSKATA PERIODĀ
            1.   Administratīvā organizācija un vispārīga informācija
            
            Lūdzu, norādiet, kāda kompetentā iestāde atbild par:
            
                        a)
                     
                     
                        operatoru sagatavoto atkritumu apsaimniekošanas plānu verificēšanu un apstiprināšanu;
                     
                  
                        b)
                     
                     
                        ārējo ārkārtēju situāciju plānu izveidi “A” kategorijas objektiem;
                     
                  
                        c)
                     
                     
                        atļauju izdošanu un atjaunināšanu un finansiālu garantiju ieviešanu un atjaunināšanu;
                     
                  
                        d)
                     
                     
                        atkritumu apsaimniekošanas objektu inspekciju.
                     
                  2.   Atkritumu apsaimniekošanas plāni, smagu nelaimes gadījumu novēršana un informācija
            
            
                        a)
                     
                     
                        Īsi raksturojiet procedūras, kas izveidotas, lai apstiprinātu atkritumu apsaimniekošanas plānus, kā minēts direktīvas 5. panta 6. punktā.
                     
                  
                        b)
                     
                     
                        Attiecībā uz “A” klases objektiem, uz ko neattiecas 1996. gada 9. decembra Direktīva 96/82/EK par tādu smagu nelaimes gadījumu briesmu pārzināšanu, kas saistīti ar bīstamām vielām (1), norādiet, kādi pasākumi veikti, lai:
                        
                                    —
                                 
                                 
                                    identificētu smagu nelaimes gadījumu riskus,
                                 
                              
                                    —
                                 
                                 
                                    ņemtu vērā attiecīgos riskus objekta konstrukcijā, ekspluatācijā un slēgšanā,
                                 
                              
                                    —
                                 
                                 
                                    ierobežotu negatīvo ietekmi uz sabiedrības veselību un/vai vidi.
                                 
                              
                  3.   Atļaujas un finansiālas garantijas
            
            
                        a)
                     
                     
                        Norādiet, kādi pasākumi veikti, lai nodrošinātu, ka uz visiem ekspluatācijā esošiem objektiem līdz 2012. gada 1. maijam attiecas prasība par atļauju atbilstīgi direktīvai.
                     
                  
                        b)
                     
                     
                        Īsi raksturojiet, kas paveikts, lai par atļauju izveidi un kontroli atbildīgajām iestādēm būtu zināmas labākās pieejamās metodes.
                     
                  
                        c)
                     
                     
                        Norādiet, vai ir izmantota direktīvas 2. panta 3. punktā minētā iespēja samazināt vai neattiecināt prasības, apglabājot atkritumus, kas nav bīstami – inertus vai neinertus, nepiesārņotu augsni vai kūdru.
                     
                  
                        d)
                     
                     
                        Raksturojiet pasākumus regulāras atļauju atjaunināšanas nodrošināšanai, kā paredzēts direktīvas 7. panta 4. punktā.
                     
                  
                        e)
                     
                     
                        Izklāstiet direktīvas 14. panta 1. punktā minēto procedūru, kas paredzēta finansiālas garantijas ieviešanai un tās periodiskai pielāgošanai. Uz cik objektiem patlaban attiecas garantija atbilstīgi direktīvas noteikumiem? Kā tiks nodrošināts, lai līdz 2014. gada 1. maijam garantija attiecas uz visiem objektiem?
                     
                  4.   Sabiedrības līdzdalība un pārrobežu ietekme
            
            
                        a)
                     
                     
                        Raksturojiet, kā pirms lēmumu pieņemšanas par atļaujām un ārējo ārkārtēju situāciju plānu sagatavošanā tiek analizēts un ņemts vērā sabiedrības viedoklis un komentāri?
                     
                  
                        b)
                     
                     
                        Objektiem ar iespējamu pārrobežu ietekmi – kā tiek nodrošināts, lai prasītā informācija piemērotā laikā tiek sniegta citām dalībvalstīm un attiecīgajai sabiedrībai?
                     
                  
                        c)
                     
                     
                        “A” kategorijas objektiem – ja notiek smags nelaimes gadījums, kādi praktiski pasākumi veikti, lai nodrošinātu, ka:
                        
                                    —
                                 
                                 
                                    operators nekavējoties kompetentajai iestādei sniedz prasīto informāciju,
                                 
                              
                                    —
                                 
                                 
                                    sabiedrībai tiek sniegta informācija par drošības pasākumiem un piemērotāko rīcību,
                                 
                              
                                    —
                                 
                                 
                                    ja objektam ir potenciāla pārrobežu ietekme – operatora sniegtā informācija tiek nosūtīta citām dalībvalstīm.
                                 
                              
                  5.   Atkritumu apsaimniekošanas objektu būvniecība un apsaimniekošana
            
            
                        a)
                     
                     
                        Raksturojiet pasākumus, lai nodrošinātu, ka atkritumu apsaimniekošanas objektus pārvalda “kompetenta persona”, kā paredzēts direktīvas 11. panta 1. punktā, un ka personāls ir atbilstoši apmācīts.
                     
                  
                        b)
                     
                     
                        Īsi raksturojiet procedūru, kas izveidota, lai 48 stundu laikā paziņotu iestādei par notikumu, kas var ietekmēt objekta stabilitāti, un par monitoringā atklātu būtisku ietekmi uz vidi.
                     
                  
                        c)
                     
                     
                        Raksturojiet, kā atbilstīgi 11. pantam kompetentā iestāde kompetentā iestāde pārliecinās, ka:
                        
                                    —
                                 
                                 
                                    operators nosūta iestādei regulārus ziņojumus par monitoringa rezultātiem,
                                 
                              
                                    —
                                 
                                 
                                    šie ziņojumi atbilst atļaujas nosacījumiem.
                                 
                              
                  6.   Slēgšana un pēcslēgšanas procedūras, uzskaite
            
            
                        a)
                     
                     
                        Īsumā raksturojiet procedūru, kas izveidota, lai pēc objekta slēgšanas un kad iestāde to uzskata par vajadzīgu, regulāri tiek kontrolēta stabilitāte un veikti pasākumi ietekmes uz vidi mazināšanai.
                     
                  
                        b)
                     
                     
                        Kādi pasākumi veikti, lai nodrošinātu, ka līdz 2012. gada 1. maijam tiks panākta slēgto objektu uzskaite, kā paredzēts 20. pantā?
                     
                  7.   Inspekcijas
            
            
                        a)
                     
                     
                        Īsumā raksturojiet, vai direktīvas darbības jomas objektu kontrolē tiek ņemti vērā vides inspekcijas minimālie kritēriji (2)? Ja jā, tad kā?
                     
                  
                        b)
                     
                     
                        Īsumā raksturojiet, kā tiek plānotas inspekcijas. Vai tiek noteikti prioritārie objekti, kuros veicama inspekcija? Pēc kādiem kritērijiem? Vai inspekcijas biežums un veids ir pielāgots riskiem, kas saistīti ar konkrēto objektu un tā vidi?
                     
                  
                        c)
                     
                     
                        Kādā veidā notiek inspekcija? Piemēram, vai notiek regulāri apmeklējumi uz vietas, vai tiek ņemti paraugi, kontrolēti monitoringa dati, kontrolēta atkritumu apsaimniekošanas darbību reģistra aktualitāte?
                     
                  
                        d)
                     
                     
                        Kādi pasākumi veikti, lai nodrošinātu apstiprināto atkritumu apsaimniekošanas plānu regulāru atjaunināšanu un pārraudzību?
                     
                  
                        e)
                     
                     
                        Kādi ir noteikumi par sankcijām, ko piemēro, ja tiek pārkāpti valsts noteikumi, un kas pieņemti saskaņā ar Direktīvas 19. pantu?
                     
                  B DAĻA.   JAUTĀJUMI, UZ KO ATBILDES SNIEDZ PAR KATRU PĀRSKATA PERIODU
            1.   Administratīvā organizācija un vispārīga informācija
            
            
                        a)
                     
                     
                        Lūdzu, norādiet administratīvo iestādi (nosaukums, adrese, kontaktpersona, e-pasts), kas atbild par šīs anketas atbilžu koordinēšanu.
                     
                  
                        b)
                     
                     
                        Norādiet ieguves rūpniecības atkritumu objektu skaitu dalībvalsts teritorijā, ja iespējams, izmantojot pielikumā pievienoto tabulu.
                     
                  
                        c)
                     
                     
                        Norādiet skaitu, cik valsts teritorijā ir “A” kategorijas atkritumu apsaimniekošanas objektu ekspluatācijas stadijā, kam potenciāli var būt ietekme uz citas dalībvalsts vidi vai sabiedrības veselību.
                     
                  2.   Atkritumu apsaimniekošanas plāni, smagu nelaimes gadījumu novēršana un informācija
            
            
                        a)
                     
                     
                        Lūdzu, īsi raksturojiet:
                        
                                    —
                                 
                                 
                                    cik atkritumu apsaimniekošanas plānu pārskata periodā ir apstiprināti, noraidīti uz laiku vai noraidīti pavisam, un
                                 
                              
                                    —
                                 
                                 
                                    attiecīgā gadījumā, ja tas ir iespējams – kādi ir galvenie iemesli atkritumu apsaimniekošanas plāna galīgai noraidīšanai.
                                 
                              
                  
                        b)
                     
                     
                        Sniedziet sarakstu ar ārējiem plāniem ārkārtēju situāciju novēršanai, kas minēti direktīvas 6. panta 3. punktā. Ja visiem “A” kategorijas objektiem ārkārtēju situāciju plāna vēl nav, norādiet, cik plānu trūkst un kad tos plānots pieņemt.
                     
                  
                        c)
                     
                     
                        Ja Jūsu valstī ir izveidots inerto atkritumu saraksts, kā minēts 2. panta 3. punktā Komisijas 2009. gada 30. aprīļa Lēmumā 2009/359/EK, ar ko papildina inerto atkritumu definīciju, lai īstenotu Eiropas Parlamenta un Padomes Direktīvas 2006/21/EK par ieguves rūpniecības atkritumu apsaimniekošanu 22. panta 1. punkta f) apakšpunktu (3), lūdzu, iesniedziet šo sarakstu, kā arī īsu aprakstu par informāciju un datiem, kas izmantoti, nosakot, vai sarakstā iekļautos atkritumus var definēt kā inertus.
                     
                  3.   Atļaujas un finansiālas garantijas
            
            Ja iespējams, izmantojot pielikumā pievienoto tabulu, norādiet objektu skaitu, kuriem izsniegtas atļaujas atbilstīgi direktīvas noteikumiem.
            4.   Slēgšana un pēcslēgšanas procedūras, uzskaite
            
            
                        a)
                     
                     
                        Norādiet, cik pārskata periodā ir sāktas un/vai apstiprinātas slēgšanas procedūras, kā norādīts direktīvas 12. pantā.
                     
                  
                        b)
                     
                     
                        Cik objekti Jūsu valstī ir slēgti un tiek regulāri monitorēti?
                     
                  5.   Inspekcijas
            
            
                        a)
                     
                     
                        Norādiet, cik inspekcijas veiktas pārskata periodā, ja iespējams, sadalot veiktās inspekcijas šādi:
                        
                                    —
                                 
                                 
                                    “A” kategorijas objekti un citi objekti,
                                 
                              
                                    —
                                 
                                 
                                    inerto atkritumu objekti,
                                 
                              
                                    —
                                 
                                 
                                    neinerto atkritumu un nebīstamie objekti.
                                 
                              Ja atbilstošajā ģeogrāfiskajā līmenī (valsts/reģionālajā/vietējā) ir sagatavota inspekciju programma, lūdzu, pievienojiet šo/šīs programmu(-as) ziņojuma pielikumā.
                     
                  
                        b)
                     
                     
                        Cik gadījumos konstatēta neatbilstība direktīvas noteikumiem? Norādiet galvenos neatbilstības iemeslus un pasākumus, kas veikti, lai panāktu atbilstību direktīvai.
                     
                  6.   Cita informācija
            
            
                        a)
                     
                     
                        Kādi apstākļi apgrūtināja direktīvas īstenošanu? Kā šīs problēmas tika pārvarētas?
                     
                  
                        b)
                     
                     
                        Lūdzam sniegt arī citas piezīmes, ierosinājumus vai informāciju par direktīvas īstenošanu.
                     
                  
         
            PIELIKUMS (4)
            
            
                         
                     
                     
                        Ekspluatācijā
                     
                     
                        Ekspluatācijā ar atļauju (5)
                        
                     
                     
                        Pārejas posms (6)
                        
                     
                     
                        Slēgšanas stadijā (7)
                        
                     
                     
                        Slēgti vai pamesti (8)
                        
                     
                  
                        A kategorija (9)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        No tiem – “Seveso” objekti (10)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Neietilpst A kategorijā
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Inerti atkritumi (11)
                        
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Nebīstami neinerti atkritumi
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        Kopā
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         (1)  OV L 10, 14.1.1997., 13. lpp.
      
         (2)  Eiropas Parlamenta un Padomes 2001. gada 4. aprīļa ieteikums, ar ko paredz minimālos kritērijus vides inspekcijai dalībvalstīs (OV L 118, 27.4.2001., 41. lpp.).
      
         (3)  OV L 110, 1.5.2009., 46. lpp.
      
         (4)  Ja iespējams, sadaliet pa sektoriem – būvniecības minerāli, metālu minerāli, rūpnieciskie minerāli, enerģijas ieguves minerāli un citi sektori.
      
         (5)  Objektu skaits, kuriem jau ir izdota atļauja atbilstīgi direktīvas prasībām.
      
         (6)  Objektu skaits, kas tiks slēgti līdz 2010. gadam un uz kuriem attiecas 24. panta 4. punkts.
      
         (7)  Objektu skaits, kuros notiek slēgšanas procedūra (12. pants).
      
         (8)  Ja iespējams, norādiet, cik pamesti un slēgti objekti ir potenciāli bīstami un uz tiem attiecas direktīvas 20. pants.
      
         (9)  Objekti, ko klasificē kā “A kategorijas” objektus atbilstīgi direktīvas 9. pantam.
      
         (10)  Objekti, uz kuriem attiecas Direktīva 96/82/EK.
      
         (11)  Objekti, kuros tiek apsaimniekoti tikai inertie atkritumi, kā definēts direktīvā.”